Coba jelasin Ringkasan babak dari Plot Naruto I dalam bahasa melayu dong

Di Akademi Ninja, reputasi Naruto sebagai kanak-kanak nakal dan penggemar ramen menjadi tumpuan para guru dan pelatih-pelatih di akademi Ninja. Hanya dua ninja sahaja iaitu Iruka dan Hokage Ketiga yang memberikan reaksi positif kepada Naruto. Naruto pernah gagal menamatkan latihan di akademi sebanyak dua kali kerana dia gagal melakukan Teknik Klon dengan sempurna.

Seorang lagi pengajar di akademi; Mizuki, telah memperdayakan Naruto untuk mencuri "Skrol Rahsia", suatu skrol tersimpan di bilik Hokage yang penuh dengan jutsu-jutsu larangan dengan menyatakan kepada Naruto bahawa dia mampu lulus di dalam ujian dengan mudah sekiranya mempelajari teknik yang terdapat di dalam skrol tersebut. Hokage Ketiga kemudiannya sedar akan kehilangan skrol tersebut dan telah mengarahkan ramai ninja-ninja Konoha untuk mencarinya. Ketika pasukan pencari berkejar mencari Naruto, Iruka turut keluar bersendirian dan merupakan orang pertama yang berjaya bertemu dengan Naruto.

Naruto telah berlatih di dalam hutan sepanjang masa skrol tersebut berada di tangannya. Tanpa mengetahui apa yang dilakukannya, dia mengulangi semula kata-kata yang disampaikan oleh Mizuki kepada Iruka. Iruka menyedari apa yang dimahukan oleh Mizuki setelah dia dengan tiba-tiba telah memunculkan dirinya dan menyerang mereka berdua. Mizuki kemudiannya cuba membunuh Naruto dengan menggunakan shuriken terbang besar namun telah ditahan oleh Iruka dengan tubuhnya sendiri, menyelamatkan nyawa Naruto. Mizuki kemudiannya cuba memujuk Naruto agar menyerahkan skrol tersebut kepadanya sedangkan Iruka melarangnya berbuat sedemikian. Perbalahan mereka membuatkan Mizuki memberitahu Naruto bahawa dia sebenarnya adalah bekas kepada Musang Syaitan Berekor Sembilan yang telah memusnahkan Konoha dan membunuh ibubapa Iruka pada dua belas tahun yang lalu.

Mengetahui kenyataan itu, Naruto melarikan diri bersama skrol tersebut dan meninggalkan Iruka bersama Mizuki bertarung sesama sendiri. Naruto kemudiannya mengintai mereka dari jarak jauh dan mendapati kebenaran sebenar yang dimahukan oleh Mizuki dan kepercayaan yang ditunjukkan oleh Iruka kepadanya. Sejurus sebelum Mizuki berjaya membunuh Iruka, Naruto memunculkan diri dan menyerang Mizuki menggunakan teknik yang baru dipelajarinya iaitu Teknik Klon Bayangan Berganda. Kagum dengan kebolehan Naruto mempelajari suatu teknik yang sukar dalam masa yang singkat, Iruka membenarkan Naruto menamatkan latihan di akademi dan menjadi ninja Genin; secara tidak langsung memenuhi "janji kosong" yang diberikan oleh Mizuki kepada Naruto.